**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 16**

Днес, 06.06.2024 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Проект на решение относно утвърждаване на избирателна секция за гласуване в лечебно заведение „Специализирана болница за активно лечение по кардиология - Ямбол“ ЕАД на територията на община Ямбол в Тридесет и първи изборен район-Ямболски, за упражняване на избирателни права от избиратели, настанени за болнично лечение, утвърждаване на единната й номерация, териториален обхват и адрес и назначаване на състав на СИК в лечебно заведение, при произвеждане на изборите за членове на Европейския парламент от Република България и за народни представители на 9 юни 2024г. – докладчик Младенка Николова.

2. Входяща поща – докладчик Младенка Николова.

3. Разни.

**ПРИСЪСТВАХА:** 12 членове – Ани Канева, Красимира Атанасова, Атанаска Христова, Катя Апостолова, Десислава Москова, Георги Димитров, Николай Начев, Лора Каламерова, Димитър Събев, Даниела Господинова, Младенка Николова, Нели Стоянова.

**ОТСЪСТВАХА:** 1 член – Силвия Атанасова

**АНИ КАНЕВА:** Уважаеми колеги, в зала сме 12 членове, налице е кворум. Откривам заседанието на Районната избирателна комисия в Тридесет и първи изборен район-Ямболски за изборите за членове на Европейския парламент от Република България и за народни представители на 9 юни 2024г.

За отчитане на поименното гласуване определям колегата Атанаска Христова.

Ще протоколира техническия сътрудник Елена Петрова-Симеонова.

Колеги, всички сте запознати с дневния ред. Имате ли предложения за изменения или допълнения по него? Не се правят. Процедура по гласуване на дневния ред.

**АТАНАСКА ХРИСТОВА:** гласували За – 12 членове – Ани Канева, Красимира Атанасова, Атанаска Христова, Катя Апостолова, Десислава Москова, Георги Димитров, Николай Начев, Лора Каламерова, Димитър Събев, Даниела Господинова, Младенка Николова, Нели Стоянова.

Против – няма.

**АНИ КАНЕВА:** Дневният ред се приема.

По т.1. от дневния ред докладва колегата Младенка Николова. Заповядай!

**МЛАДЕНКА НИКОЛОВА:**  Колеги, предлагам Ви следния проект за решение по т.1 от дневния ред:

ОТНОСНО: Утвърждаване на избирателна секция за гласуване в лечебно заведение „Специализирана болница за активно лечение по кардиология - Ямбол“ ЕАД на територията на община Ямбол в Тридесет и първи изборен район-Ямболски, за упражняване на избирателни права от избиратели, настанени за болнично лечение, утвърждаване на единната й номерация, териториален обхват и адрес и назначаване на състав на СИК в лечебно заведение, при произвеждане на изборите за членове на Европейския парламент от Република България и за народни представители на 9 юни 2024г.

В РИК Ямбол е постъпила Заповед РД/02-00683/05.06.2024 г. на кмета на община Ямбол с приложен към нея поименен състав на СИК, входирана под № 200/05.06.2024г., с която заповед е образувана избирателна секция за гласуване в „СБАЛ по кардиология – Ямбол“ ЕАД на територията на община Ямбол за упражняване на избирателни права от избиратели, настанени на болнично лечение. Определени са номер, обхват и адрес на секцията. Към заповедта е приложена и заповед на ръководителя на лечебното заведение. От представените документи се установява наличие на 29 броя избиратели, настанени в лечебното заведение, т.е. секцията е образувана в съответствие с изискванията на чл.9, ал.6 от ИК.

От депозираната в РИК- Ямбол документация от проведени консултации на 29.04.2024г. за съставите на СИК/ПСИК в община Ямбол, е видно, че е постигнато съгласие между участниците за съставите на СИК/ПСИК, като са спазени Указания на ЦИК за определяне съставите на СИК и разпределение на местата в ръководствата им, приети с Решение № 3130-ЕП/НС от 23.04.2024 г. на ЦИК.

РИК Ямбол приема, че в случая са спазени изискванията на чл.9, ал.6 и ал.8 от ИК и на Решение № 3357-ЕП/НС от 23.05.2024г. на ЦИК и са налице предпоставките за формиране, утвърждаване и назначаване на избирателна секция в лечебно заведение „СБАЛ по кардиология - Ямбол“ ЕАД.

Със свое решение №9-ЕП/НС/25.04.2024г., РИК Ямбол е определила числен състав от 6 членове на секционни избирателни комисии, образувани по чл.9, ал.6 от ИК.

Предвид изложеното и на основание чл. 72, ал.1, т.1, т.4 и т.6, чл.9, ал.6 и ал.8, чл. 91, ал. 11 от Изборния кодекс, Решение № 3357-ЕП/НС от 23.05.2024г. на ЦИК, Решение № 3130-ЕП/НС от 23.04.2024 г. на ЦИК, и Решение №9-ЕП/НС/25.04.2024г. на РИК Ямбол, Районна избирателна комисия в Тридесет и първи изборен район – Ямболски

**РЕШИ**:

1.Утвърждава избирателна секция за гласуване в лечебно заведение „СБАЛ по кардиология-Ямбол“ ЕАД на територията на община Ямбол в Тридесет и първи изборен район-Ямболски, за упражняване на избирателни права от избиратели, настанени за болнично лечение, при произвеждане на изборите за членове на Европейския от Република България и за народни представители на 9 юни 2024г.

2.Утвърждава единен номер, териториален обхват и адрес на избирателна секция за гласуване в лечебно заведение „СБАЛ по кардиология – Ямбол“ ЕАД, община Ямбол, както следва:

|  |  |  |
| --- | --- | --- |
| СИК № | Териториален обхват | Адрес |
| СИК 312600106 | „СБАЛ по кардиология – Ямбол“ ЕАД | гр. Ямбол,  ул. „Димитър Благоев“ № 69 |

3.Численият състав на СИК № 312600106 е от 6 членове.

4.Назначава членовете на секционна избирателна комисия №312600106 в община Ямбол, както следва:

|  |  |  |  |  |
| --- | --- | --- | --- | --- |
| СИК |  | Име, презиме и фамилия | ЕГН | Длъжност |
| 312600106 | Ямбол | Тодор Василев Чиповски |  | Председател |
| 312600106 | Ямбол | Йордан Петров Йорданов |  | Зам.-председател |
| 312600106 | Ямбол | Валерия Валентинова Бандрова |  | Секретар |
| 312600106 | Ямбол | Галина Николова Йовчева |  | Член |
| 312600106 | Ямбол | Галина Стоянова Стоянова |  | Член |
| 312600106 | Ямбол | Десислава Светланова Радева |  | Член |

5.Издава удостоверения на назначените по т.4 членове на секционната избирателна комисия.

Настоящото решение на РИК е обявено съгласно чл.72, ал.2 от ИК и същото подлежи на оспорване пред ЦИК в тридневен срок от обявяването му, по реда на чл.73 от ИК.

**АНИ КАНЕВА:** Колеги, има ли изказвания по проекта? Няма. Процедура по гласуване.

**АТАНАСКА ХРИСТОВА:** гласували За – 12 членове – Ани Канева, Красимира Атанасова, Атанаска Христова, Катя Апостолова, Десислава Москова, Георги Димитров, Николай Начев, Лора Каламерова, Димитър Събев, Даниела Господинова, Младенка Николова, Нели Стоянова.

Против – няма.

**АНИ КАНЕВА:** Решението се приема с №92-ЕП/НС от днешна дата.

По т.2. от дневния ред – входяща поща докладва колегата Младенка Николова. Заповядай!

**МЛАДЕНКА НИКОЛОВА:**  докладва постъпилата входяща поща.

Проведоха се разисквания по постъпилата входяща поща.

**АНИ КАНЕВА:** Преминаваме към т.3 от дневния ред – разни. Има ли изказвания?

Младенка Николова и Димитър Събев докладваха приемането и разпределянето на изборни книжа на Община Стралджа, Община Елхово и Община Болярово.

**АНИ КАНЕВА:** Благодаря на колегите Николова и Събев.

Днес с колегата Събев проведохме последното обучение на СИК в община Стралджа. Премина нормално, с добро техническо обезпечение.

Други изказвания има ли, колеги? Не се правят!

Поради изчерпване на дневния ред закривам днешното заседанието на комисията.

Следващото заседание ще бъде днес в 16ч.

Заседанието беше закрито в 12:10 часа.

Председател:

Ани Канева

Секретар:

Красимира Атанасова